**Članom Občinskega sveta Občine Šenčur**

Zadeva: **Odlok o spremembah in dopolnitvah Odloka o ustanovitvi skupnega organa občinske uprave »Medobčinski inšpektorat Kranj« – druga obravnava**

**I UVOD**

**1. RAZLOG ZA SPREJEM ODLOKA**

Posamezne občine ustanoviteljice so izrazile željo, da se spremenijo deleži za financiranje skupnega občinskega organa. Natančneje se bodo določile posamezne določbe obstoječega odloka. V manjši meri se dodajajo določbe, da ne bi v prihodnosti prihajalo do morebitnih nesporazumov. V več kot petih letih je bilo pri izvajanju odloka ugotovljeno, da bi bilo potrebno nekatera manjša določila odloka v petih členih dopolniti ali pa dodati. Besedilo odloka je pregledala Statutarno pravna komisija Mestne občine Kranj in naj bi ga v enakem besedilu sprejele vse občine ustanoviteljice.

Odlok v predlaganem besedilu sta že sprejeli MO Kranj in Občina Tržič.

**2. CILJI IN NAČELA ODLOKA**

Dve občini sta izrazili željo po spremembi časa za nadzor v njihovi občini in zato je potrebno spremeniti deleže za plačilo tega nadzora. Spremembe bodo natančneje določile posamezne določbe obstoječega odloka, da mogoče ne bi prišlo do različnih razlag. Odlok mora začeti veljati in se uporabljati z novim proračunskim letom, zato mora biti sprejet pravočasno v vseh občinah ustanoviteljicah MIK v enakem besedilu. Pri tem bo potrebno še upoštevati čas za skupno objavo v Uradnem listu RS.

**3. PRAVNA PODLAGA**

V 21. členu Zakona o lokalni samoupravi 94/07 – uradno prečiščeno besedilo, 76/08, 79/09, 51/10, 40/12 – ZUJF in 14/15 – ZUUJFO) je določba, da občina samostojno opravlja lokalne zadeve javnega pomena (izvirne naloge), ki jih določi s splošnim aktom občine ali so določene z zakonom. V 49.a členu istega zakona je določba, da lahko občine ustanovijo enega ali več organov skupne občinske uprave, 50.a člen pa določa, da občinska uprava opravlja nadzorstvo nad izvajanjem aktov, s katerimi občina ureja zadeve iz svoje pristojnosti (v nadaljevanju akti). V skladu s 65. členom občina ureja zadeve iz svoje pristojnosti z odloki.

**4. FINANČNE IN DRUGE POSLEDICE**

Predlagani odlok nima finančnih posledic za Občino Šenčur.

Do priprave gradiva ni nobena občina soustanoviteljica skupne občinske uprave nasprotovala ali predlagala druge spremembe ali dopolnitve k gradivu Odloka o spremembah in dopolnitvah Odloka o ustanovitvi skupnega organa občinske uprave »Medobčinski inšpektorat Kranj«.

Občinskemu svetu Občine Šenčur predlagam, da sprejme

**SKLEP:**

**Sprejmejo se spremembe in dopolnitve Odloka o ustanovitvi skupnega organa občinske uprave »Medobčinski inšpektorat Kranj«.- druga obravnava**

Pripravil:

Slavko Savić

Inšpektor

|  |  |  |  |  |  |
| --- | --- | --- | --- | --- | --- |
| Mag. Robert Zadnik  Vodja MIK | |  | |  | |
|  | |  | |  | |
|  | |  | | Ciril Kozjek | |
|  | |  | | župan | |

Priloga:

- Odlok o spremembah in dopolnitvah Odloka o ustanovitvi skupnega organa občinske uprave »Medobčinski inšpektorat Kranj« - druga obravnava

**Druga obravnava**

Na podlagi 20. člena Odloka o organizaciji in delovnem področju občinske uprave Občine Cerklje na Gorenjskem (Uradni vestnik Občine Cerklje na Gorenjskem, št. 4/2003 in Uradni list RS, št. 78/2009), 27. člena Odloka o organizaciji in delovnem področju Občinske uprave Občine Jezersko (Uradni vestnik Gorenjske, št. 6/2011), 7. in 17. člena Odloka o organizaciji in delovnem področju občinske uprave Mestne občine Kranj (Uradni list RS, št. 6/2015), 11. člena Odloka o organizaciji in delovnem področju občinske uprave Občine Naklo (Uradni list RS, št. 75/2009), 5. člena Odloka o organizaciji in delovnem področju občinske uprave Občine Preddvor (Uradno glasilo Občine Preddvor, št. 3/1999 in 7/2009), 19. člena Odloka o organizaciji in delovnem področju občinske uprave Občine Šenčur (Uradni vestnik Gorenjske, št. 19/2004), 28. člena Odloka o organizaciji in delovnem področju Občinske uprave Občine Tržič (Uradni list RS, št. 9/2012) in v skladu z 49.a členom Zakona o lokalni samoupravi (Uradni list RS, številka 94/07 – uradno prečiščeno besedilo, 76/08, 79/09, 51/10, 40/12 – ZUJF in 14/15 – ZUUJFO), so Svet Mestne občine Kranj na \_. seji dne ter občinski sveti: Občine Cerklje na Gorenjskem na . seji dne 2015, Občine Jezersko na . seji dne 2015, Občine Naklo na . seji dne 2015, Občine Preddvor na . seji dne 2015, Občine Šenčur na. seji dne 2015 in Občine Tržič na . seji dne 2015, sprejeli

**ODLOK**

**o spremembah in dopolnitvah Odloka ustanovitvi organa skupne občinske uprave**

**»Medobčinski inšpektorat Kranj«**

1. člen

Za četrtim stavkom 3. člena Odloka o ustanovitvi organa skupne občinske uprave Medobčinski inšpektorat Kranj (Uradni list RS, št. 106/2009) se doda nov stavek, ki se glasi: »O začasni rešitvi morajo biti najkasneje v treh delovnih dneh obveščeni župani soustanoviteljic in podati nanjo odgovor v roku 5 dni.«

V zadnjem stavku 3. člena se beseda »dvomesečnim« zamenja z besedo »enomesečnim«.

V 3. členu se kot novi, četrti odstavek doda naslednje besedilo:

»Skupna občinska uprava je dolžna enkrat letno, najkasneje do konca marca, poročati občini ustanoviteljici o opravljenem delu za preteklo leto, vendar ne sme poročati o konkretnih zadevah, o katerih poteka prekrškovni ali inšpekcijski postopek.«

2. člen

V prvem odstavku 8. člena se tabela, ki opredeljuje razmerja za plačilo med občinami ustanoviteljicami, nadomesti z naslednjo tabelo:

|  |  |
| --- | --- |
| **Občina** |  |
| Cerklje na Gorenjskem | 4,3% |
| Jezersko | 0,9% |
| Mestna občina Kranj | 75,3% |
| Naklo | 3,0% |
| Preddvor | 1,9% |
| Šenčur | 3,8% |
| Tržič | 10,8% |

V 8. členu se doda četrti odstavek, ki se glasi: »Mestna občina Kranj mora imeti sklenjeno ustrezno zavarovanje za škodo, povzročeno z delom zaposlenih v skupni občinski upravi in nezgodno zavarovanje za zaposlene v skupni občinski upravi. Strošek zavarovanja se deli po ključu, iz prvega odstavka tega člena.«

3. člen

V tretjem odstavku 9. člena se beseda »drugega« spremeni z besedo »prvega«.

V 9. členu se doda četrti odstavek, ki se glasi:

»Osnovna sredstva, ki jih uporablja skupna občinska uprava, se vodijo v evidenci osnovnih sredstev Mestne občine Kranj.«

4. člen

V tretjem odstavku 10. člena se pred besedo »vročiti« doda besedilo »v danem roku«.

5. člen

V 11. členu se člen spremeni tako, da se po novem glasi:

»Tekoče upravne, finančne, pravne, tehnične, informacijske, kadrovske in strokovne naloge za skupno upravo opravlja občinska uprava Mestne občine Kranj. Ostale občine ustanoviteljice so dolžne kriti te stroške v razmerju iz prvega odstavka osmega člena tega odloka.«

6. člen

Besedilo v prvem odstavku 12. člena »25% letne obveznosti« se spremeni z besedilom »dvomesečno obveznost«.

Beseda »letno« se v tretjem odstavku 12. člena zamenja z besedo »šestmesečno«.

**PREHODNE IN KONČNE DOLOČBE**

7. člen

Odlok se sprejme v enakem besedilu v vseh občinah ustanoviteljicah.

Po sprejemu na seji tistega občinskega sveta, ki je o odloku odločal kot zadnji, župani občin ustanoviteljic objavijo odlok v uradnih glasilih svoje občine, za objavo odloka v Uradnem listu RS pa poskrbi Mestna občina Kranj.

8. člen

Ta odlok začne veljati 1. januarja 2016.

|  |  |
| --- | --- |
|  | OBČINA CERKLJE NA GORENJSKEM  ŽUPAN Franc Čebulj  OBČINA JEZERSKO  ŽUPAN Jurij Rebolj    MESTNA OBČINA KRANJ  ŽUPAN Boštjan Trilar  OBČINA NAKLO  ŽUPAN  Marko Mravlja  OBČINA PREDDVOR  ŽUPAN  Miran Zadnikar  OBČINA ŠENČUR  ŽUPAN  Ciril Kozjek  OBČINA TRŽIČ  ŽUPAN  mag. Borut Sajovic |